Ffeminist Americanaidd oedd **Florence Luscomb** (6 Chwefror 1887–13 Hydref 1985) sy'n cael ei hystyried yn nodigedig am ei gwaith fel pensaer benywaidd o Massachusetts a swffragét. Roedd yn un o 10 o fenywod cyntaf a raddiodd yn y Massachusetts Institute of Technology.:123-125

Magwraeth
---------

Ganed Luscomb yn Lowell, Massachusetts, yn ferch i Otis a Hannah Skinner (neé Knox) Luscomb. Roedd ei thad yn arlunydd aflwyddiannus a'i mam yn freuddwydiwr ymroddedig a gweithredwr dros hawliau menywod. Pan oedd Florence yn flwydd oed, gwahanodd ei rhieni a symudodd gyda'i mam i Boston, tra arhosodd ei brawd hŷn Otis Kerro Luscomb gyda'u tad. Fel plentyn yn Boston, aeth gyda'i mam i gyfarfodydd ac ymgyrchoedd dros hawliau merched, gan gynnwys yr hawl i bleidleisio, ac ar un adeg clywodd Susan B. Anthony yn siarad, mewn cyfarfod. Daeth yn ymgyrchydd brwd, gan ddechrau drwy werthu papur newydd dros etholfraint, ar balmant y stryd.:147–148

Graddiodd mewn pensaernïaeth. Daeth Luscomb yn bartner-busnes iddi, mewn cwmni pensaernïol a oedd yn eiddo eiddo i'r merched, cyn i waith ddod yn brin oherwydd y Rhyfel Byd Cyntaf. Oherwydd diffyg gwaith yn y cyfnod hwn, ymrodd yn llwyr i waith mudiad etholfraint y merched, gan ddod yn arweinydd amlwg yn Massachusetts.

Florence Luscomb gyda'i chath Needles, tua 1893

Ymgyrchu
--------

Ymunodd gyda Chynghrair Ryngwladol Menywod dros Heddwch a Rhyddid a daeth yn ysgrifenyddes y *Boston Equal Suffrage Association for Good Government* cyn gweithio'n llawn amser i'r *League of Women Voters* a'r *Women's International League for Peace and Freedom*.

O 1911 ymlaen, ystyriodd ei hun yn ddinesydd y byd, gan deithio i genhedloedd ar draws Ewrop ac Asia ar gyfer cynadleddau a chyfarfodydd. Roedd ei safbwyntiau gwleidyddol wedi'u datblygu'n dda ac yn eithaf unigryw.

Ar ôl marwolaeth ei mam yn 1933, etifeddodd Luscomb ddigon o arian fel y gallai roi ei hamser yn llawn i weithredu gwleidyddol. Safodd am swyddi cyhoeddus bedair gwaith. Y cyntaf oedd ei hymgais i fod yn gynghorydd ar Gyngor Dinas Boston, yn 1922. Safodd mewn etholiad ar gyfer y Gyngres ym 1936 ac eto yn 1950, ac ar gyfer swydd llywodraethwr yn 1952, ond ymgyrchoedd protest oedd y rhain, yn bennaf.

Ysgrifennodd daflen yn gwrthwynebu Rhyfel Fietnam yn gynnar iawn, a byddai'n cynghori rhai o sefydlwyr y mudiad ffeministaidd Americanaidd yn ddiweddarach, gan eu hannog i gynnwys y tlodion a'r merched du.

Anrhydeddau
-----------

*

Cyfeiriadau
-----------

1. ↑  Allaback, Sarah (2008). *The First American Women Architects*. University of Illinois. ISBN 0-252-03321-3.
2. 1 2 3  "Biography". *Luscomb, Florence, 1887-1985. Papers of Florence Luscomb, 1856-1987: A Finding Aid*. Radcliffe Institute, Harvard University. Awst 1989. Archifwyd o'r gwreiddiol ar 2018-07-03. Cyrchwyd 6 Chwefror 2017.
3. ↑  Vetter, Herbert F. (2007). *Notable American Unitarians 1936 to 1961*. Lulu.com. ISBN 0-615-14784-4. Unknown parameter `|subscription=` ignored (help)
4. ↑  Dyddiad geni: "Florence Luscomb". Cyrchwyd 9 Hydref 2017.
5. ↑  Dyddiad marw: "Florence Luscomb". Cyrchwyd 9 Hydref 2017.

|  |  |
| --- | --- |
| Awdurdod | 
* WorldCat
* VIAF: 33269918
* LCCN: n79028772
* ISNI: 0000 0000 2470 6551
* GND: 1280175842

 |